CELEX: 32008D0140
Language: sk
Date: 2007-12-21 00:00:00
Title: 2008/140/ES: Rozhodnutie Komisie z  21. decembra 2007 o štátnej pomoci na podporu investícií do sladovne (Maltacarrión, SA) v provincii Castilla y León (C 48/2005) [oznámené pod číslom K(2007) 6897]

20.2.2008   
            
            
               SK
            
            
               Úradný vestník Európskej únie
            
            
               L 44/32
            
         
      ROZHODNUTIE KOMISIE
   
   z 21. decembra 2007
   o štátnej pomoci na podporu investícií do sladovne (Maltacarrión, SA) v provincii Castilla y León (C 48/2005)
   [oznámené pod číslom K(2007) 6897]
   (Len text v španielskom jazyku je autentický)
   (2008/140/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 88 ods. 2,
   keďže:
   I.   POSTUP
   
               (1)
            
            
               Španielske orgány listom z 1. decembra 2004 notifikovali uvedenú štátnu pomoc v súlade s článkom 88 ods. 3 Zmluvy o ES.
            
         
               (2)
            
            
               Komisia listom č. SG-Greffe (2005) D/207666 z 22. decembra 2005 začala v súlade s článkom 88 ods. 2 Zmluvy o ES (1) formálne zisťovanie. Španielsko na základe toho predložilo svoje pripomienky listom z 23. januára 2005.
            
         
               (3)
            
            
               Listom z 13. marca 2006 Španielsko oznámilo Komisii, že ruší notifikované opatrenie. V odpovedi na ďalšiu otázku Komisie španielske orgány listom z 5. mája 2006 potvrdili, že žiadna pomoc nebola vyplatená.
            
         II.   ZÁVER
   
               (4)
            
            
               Komisia v čase, keď dostala španielsku žiadosť o zrušenie notifikácie, ešte neprijala formálne rozhodnutie o predmetnej notifikácii. Za týchto okolností prijíma zrušenie notifikácie v zmysle článku 8 ods. 1 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 93 Zmluvy o ES (2).
            
         
               (5)
            
            
               Formálne zisťovanie by sa preto v súlade s článkom 8 ods. 2 nariadenia (ES) č. 659/1999 malo uzatvoriť, keďže sa stalo bezpredmetným.
            
         PRIJALA TOTO ROZHODNUTIE:
   Článok 1
   Formálne zisťovanie v súvislosti so štátnou pomocou na podporu investícií do sladovne (Maltacarrión, SA) v provincii Castilla y León sa v súlade s článkom 8 ods. 2 nariadenia (ES) č. 659/1999 uzatvára.
   Článok 2
   Toto rozhodnutie je určené Španielskemu kráľovstvu.
   
      V Bruseli 21. decembra 2007
      
         
            Za Komisiu
         
         Janez POTOČNIK
         
         
            člen Komisie
         
      
   
   
      (1)  Nepublikované, keďže španielske orgány oznámili zrušenie opatrenia pred tým, ako sa stihlo publikovať.
   
      (2)  Ú. v. ES L 83 z 27.3.1999, s. 1